CELEX: 22017D2049
Language: mt
Date: 2016-04-29 00:00:00
Title: Deċiżjoni tal-Kumitat Konġunt taż-ŻEE Nru 99/2016 tad-29 ta' April 2016 li temenda l-Anness XVI (Akkwist) tal-Ftehim ŻEE [2017/2049]

16.11.2017   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 300/59
               
            DEĊIŻJONI TAL-KUMITAT KONĠUNT TAŻ-ŻEE
      Nru 99/2016
      tad-29 ta' April 2016
      li temenda l-Anness XVI (Akkwist) tal-Ftehim ŻEE [2017/2049]
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
      Billi:
      
                  (1)
               
               
                  Ir-Regolament ta' Implimentazzjoni tal-Kummissjoni (UE) 2015/1986 tal-11 ta' Novembru 2015 li jistabbilixxi formoli standard għall-pubblikazzjoni ta' avviżi fil-qasam tal-akkwist pubbliku u li jirrevoka r-Regolament ta' Implimentazzjoni (UE) Nru 842/2011 (1) irid jiġi inkorporat fil-Ftehim ŻEE.
               
            
                  (2)
               
               
                  Ir-Regolament ta' Implimentazzjoni (UE) 2015/1986 iħassar ir-Regolament ta' Implimentazzjoni tal-Kummissjoni (UE) Nru 842/2011 (2) li huwa inkorporat fil-Ftehim ŻEE u li konsegwentement għandu jitħassar skont il-Ftehim ŻEE.
               
            
                  (3)
               
               
                  Għalhekk, l-Anness XVI tal-Ftehim ŻEE għandu jiġi emendat skont dan,
               
            ADOTTA DIN ID-DEĊIŻJONI:
      Artikolu 1
      L-Anness XVI tal-Ftehim ŻEE jkun emendat kif ġej:
      
                  1.
               
               
                  Il-punt li ġej jiddaħħal wara l-punt 6f (id-Direttiva 2014/23/UE tal-Parlament Ewropew u tal-Kunsill):
                  
                              “6g.
                           
                           
                              
                                 32015 R 1986: Ir-Regolament ta' Implimentazzjoni tal-Kummissjoni (UE) 2015/1986 tal-11 ta' Novembru 2015 li jistabbilixxi formoli standard għall-pubblikazzjoni ta' avviżi fil-qasam tal-akkwist pubbliku u li jirrevoka r-Regolament ta' Implimentazzjoni (UE) Nru 842/2011 (ĠU L 296, 12.11.2015, p. 1).”
                           
                        
            
                  2.
               
               
                  It-test tal-punt 6d (ir-Regolament ta' Implimentazzjoni (UE) Nru 842/2011) jitħassar.
               
            Artikolu 2
      It-testi tar-Regolament ta' Implimentazzjoni (UE) 2015/1986 bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, ikunu awtentiċi.
      Artikolu 3
      Din id-Deċiżjoni tidħol fis-seħħ fit-30 ta' April 2016, dment li jkunu saru n-notifiki kollha taħt l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 97/2016 tad-29 ta' April 2016 (3), skont liema data tkun l-iżjed tard.
      Artikolu 4
      Din id-Deċiżjoni tiġi ppubblikata fit-Taqsima taż-ŻEE u fis-Suppliment taż-ŻEE ta' Il-Ġurnal Uffiċjali tal-Unjoni Ewropea.
      
         Magħmul fi Brussell, id-29 ta' April 2016.
         
            
               Għall-Kumitat Konġunt taż-ŻEE
            
            
               Il-President
            
            Claude MAERTEN
         
      
      
         (1)  ĠU L 296, 12.11.2015, p. 1.
      
         (2)  ĠU L 222, 27.8.2011, p. 1.
      
         (*1)  Ma huma indikati l-ebda rekwiżiti kostituzzjonali.
      
         (3)  Ara l-paġna 49 ta' dan il-Ġurnal Uffiċjali.